Uutisissa: Maailmanlaajuinen seurakunta rukoilee yhdessä.
Kristityt eri puolilla kärsivät uskonsa takia.
Seurakunnat rukoilevat ja tukevat vainottuja.
Ja: Sortohallinnot yrittävät riistää Jumalan Sanan Hänen omiltaan.
Miten voit auttaa uskovia saamaan kipeästi kaivattua Sanaa.
Ja: Onko ateismi kuollut?
Kirjailija Eric Metaxasin mukaan tiede ja historia -
viittaavat jumalalliseen Luojaan enemmän kuin koskaan.
KRISTILLISEN MAAILMAN UUTISET
Hei ja tervetuloa uutisten pariin!
Ankkuriparini Wendy Griffith on juttumatkalla.
Uskonsa takia murhattujen kristittyjen määrä -
nousi viime vuonna 60 prosenttia. Maailmassa joka kahdeksas kristitty -
kohtaa joukkoväkivaltaa, valtiollista vainoa, vangitsemisia -
ja jopa kuolemaa.
Esimerkiksi Pohjois-Korean vankileireillä viruu 50 000 kristittyä.
Siellä kommunistihallinto on jo vuosikymmenien ajan pyrkinyt -
hävittämään kristinuskon jäljettömiin.
Afrikassa islamistiryhmät, kuten Boko Haram, -
iskevät kirkkoihin, teurastavat uskovia ja sieppaavat kristittyjä tyttöjä.
Islamilaisissa maissa, kuten Iranissa, kristityt ovat maan alla -
vangitsemisen ja hakkaamisen pelossa.
Ja lännessä Kanadassa kymmeniä kirkkoja on vandalisoitu ja poltettu -
alkuperäisväestön kohtelusta suuttuneen äärivasemmiston iskuissa.
Pastoreita on pidätetty ja kirkkoja on suljettu -
ankarien koronarajoitusten väitettyjen rikkomisten takia.
Todd Nettleton on Marttyyrien äänen viestintäjohtaja.
Järjestö palvelee vainottua kirkkoa. Hän liittyy seuraamme.
Kiitos, että tulit lähetykseen. Puhutaanpa parista muusta maasta.
Afganistan on otsikoissa USA:n vetäytymisen jälkeen.
Miten seurakunta siellä pärjää, nyt kun Taleban on taas vallassa?
Ihmeellistä veljissä ja sisarissa Afganistanissa on mm. se, -
miten moni päätti jäädä tietäen, että Taleban valtaa maan, -
ja tietäen, mitä Taleban ajattelee kristityistä ja islamista kääntyneistä.
He päättivät rohkeasti: "Jos kaikki lähtevät, -
kuka jää jakamaan evankeliumia? Me jäämme henkemmekin uhalla."
Heidän henkensä on uhattuna.
Vielä ei ole ihan varmaa, millainen tilanne on pidemmän päälle.
Radio-ohjelmassamme haastattelemani henkilö sanoi: -
"Talebanit ovat taistelijoita, eivät hallintomiehiä."
He ovat vallanneet maan. Nyt heidän pitää setviä, miten he hallitsevat.
Kristityt odottavat, miltä oikeus- ja poliisilaitokset näyttävät -
talebanien hallinnassa ja miten se vaikuttaa uskoviin.
Pysytään alueella. Intiassa eräs hindujohtaja -
vaati tässä kuussa kristittyjen evankelistojen mestaamista.
Mitä siellä on meneillään?
Intian tilanne on surullinen. Intia on ollut sekulaari demokratia.
Hallinto ei ole pohjautunut mihinkään tiettyyn uskonnolliseen filosofiaan.
Se muuttui pääministeri Modin valinnan ja uudelleenvalinnan myötä.
Hänen taustansa on radikaalissa hindunationalismissa.
Liikkeessä monet sanovat, että Intia on hindujen maaperää -
ja hindujen maaperällä tulisi olla hindu.
Ellei ole hindu, pitäisi kääntyä tai mennä muualle asumaan.
Tämä on vastassa kristittyjä siellä.
Ja koska kansallinen hallinto ei vastusta sitä, -
kun tapahtuu iskuja ja uhkia, iskijöille ei koidu seuraamuksia.
Uhkauksia voi esittää seurauksitta, -
koska pääministeri Modi ja hallinto ovat tavallaan samaa mieltä.
Sunnuntaina 7. marraskuuta vietetään rukouspäivää vainottujen puolesta.
Miten se auttaa vainottuja kristittyjä?
Kun Marttyyrien äänen työntekijät tapaavat vainottuja kristittyjä, -
kysymme vainotuilta, miten voimme auttaa -
ja miten kristityt USA:ssa ja vapaassa maailmassa voivat auttaa.
Ensimmäinen vastaus on aina: "Rukoilkaa puolestamme."
Rukouspäivä vainottujen kristittyjen puolesta 7. marraskuuta -
on suora vastaus vainottujen kristittyjen pyyntöön eli rukoilla.
Järjestönne tuo 8.―10. marraskuuta teattereihin kautta maan elokuvan, -
jolla on ainutlaatuinen kristillinen sanoma. Kerropa siitä.
Se kertoo järjestön perustajista, Richard ja Sabina Wurmbrandista, -
Kidutettu Kristuksen tähden -elokuvaa edeltävältä ajalta.
Heidän kotimaassaan Romaniassa kuvattu elokuva -
kuvaa heidän varhaista elämäänsä, seurusteluaan ja uskoontuloaan -
mutta myös vainoja natsiaikana ja heidän kykyään antaa anteeksi.
Sekä Richard että Sabina syntyivät juutalaisperheeseen.
Kyky antaa anteeksi jopa natseille on meille voimallinen esimerkki.
Elokuva näyttää sen.
Ja kuten Marttyyrien ääni toteaa, vainot kiihtyvät päivä päivältä -
eri puolilla maailmaa Pohjois-Afrikassa, Lähi-idässä, -
Kaakkois-Aasiassa ja Afrikassa.
Äläpä mene minnekään. Kysymme sinulta pian eräästä tarpeesta, -
joka vainotuilla kristityillä on, ja pohdimme, miten voimme auttaa.
Pysy linjoilla.
Ensi vuonna umpeutuu kansainvälinen laki, -
jonka nojalla on rankaistu väkivaltaan uskon takia syyllistyneitä.
Jennifer Wishon kertoo, että pyrkimys lain voimassaolon jatkamiseen -
yhdistää liberaaleja ja konservatiivisia lainsäätäjiä.
Ei ole helppoa kitkeä kristittyihin ja muihin uskonvähemmistöihin -
kohdistuvia ihmisoikeusrikkomuksia. Siinä auttaa Magnitski-laki, GLOMAG.
Sen nojalla USA voi estää rikkojia nauttimasta lännen eduista.
Ukrainalainen juristi Sergei Magnitski paljasti Kremlin korruptiota -
ja joutui kidutetuksi ja murhatuksi. Vuonna 2012 säädetyn lain nojalla -
on rangaistu rikkojia mm. jäädyttämällä varoja, -
kieltämällä viisumeita ja rajoittamalla liiketoimia.
Pakotteet antavat vahvan viestin -
ja lisäävät tilivelvollisuutta, kun oikeussuoja pettää.
Aktivistien mukaan rikkojat eivät halua päätyä Magnitski-listalle.
Se oli ensimmäisiä puheeksi otettuja asioita -
Putinin ja Trumpin tapaamisessa.
Tiedämme, etteivät henkilöt halua päätyä listalle häväistäväksi.
Presidentti Trump antoi vuonna 2017 vielä käskyn -
asettaa pakotteita henkilöille, jotka syyllistyvät suoraan tai välillisesti -
ihmisoikeusrikkomuksiin tai korruptioon, -
mistä kiittivät kriitikotkin.
Kaikki varmaan tietävät, että olen hyvin liberaali demokraatti.
En ollut kovin monesta asiasta samaa mieltä Trumpin kanssa, -
mutta olin samaa mieltä presidentin asetuksesta 13818.
GLOMAG umpeutuu ensi vuonna.
Lainsäätäjät haluavat tehdä Magnitsky-laista pysyvän, -
sisällyttää Trumpin asetuksen ja laajentaa lakia muihin maihin.
Yhdenkään oligarkin ja rikollisen ei pitäisi välttyä pakotteilta, -
koska he ovat liian isoja.
Kansainvälisen yhteisön pitää yhteistuumin edistää -
ihmisarvon suojelemista.
Listalle joutui v. 2020 kahdeksan kiinalaista viranomaista.
Syy oli heidän suora osallisuutensa uiguurien ja muiden muslimien -
valvontaan, pidätyksiin ja pakkotyöhön.
Pakotteita asetetaan yhä vain pieneen osaan uskonnonvapausrikkomuksia.
Siihen haluaa muutoksen mm. Turkel.
Pakotteilla painostettiin Turkkia vapauttamaan Andrew Brunson, -
mutta asia herätti myös kysymyksiä.
Turkkilaisille asetetut pakotteet jouduttivat osaltaan vapauttamista, -
mutta keskittyminen yhteen uhriin -
ja muiden vastaavien tapausten unohtaminen -
herättävät kysymyksiä pakoteohjelman toimeenpanosta.
Uskonnonvapauden edistäminen ja suojeleminen on USA:lle prioriteetti -
yksinkertaisesta syystä.
Uskonnonvapausrikkomus on vain merkki laajemmasta sorrosta maassa.
Uskonnonvapaus on vapaan ja avoimen yhteiskunnan peruspilari.
Se on perusihmisoikeus -
siinä missä lehdistön- ja sananvapaus ja vetoomusoikeuskin.
GLOMAGin umpeutumisen lähestyessä -
lainsäätäjät yli puoluerajojen ja muut ponnistelevat sen eteen, -
että se laajenee ja muuttuu pysyväksi.
Jennifer Wishon, CBN News.
Christian Aid Ministries -järjestö pyytää yhä rukouksia -
Haitissa siepatun 17 lähetin puolesta.
16 amerikkalaisen ja yhden kanadalaisen ryhmä, -
mukana viisi lasta, siepattiin yli kaksi viikkoa sitten.
Heistä vaaditaan lunnaita 17 miljoonaa dollaria.
78-vuotias amerikkalaispastori, joka siepattiin erikseen -
aiemmin lokakuussa, vapautettiin lunnaita vastaan.
Tulossa: Viemässä Raamattuja vainotulle seurakunnalle.
Elintärkeä henkireikä auttaa osaltaan kristittyjä kestämään uskossa.
Voit kokea Taivaan valtakunnan jo nyt.
CBN:n "The Nearness of Heaven."
Puhumme ihmisistä, jotka ovat käyneet taivaassa -
ja kohdanneet Jumalan valtakunnan.
Siellä on rakkautta enemmän kuin voi kuvitella.
Uudessa opetuksessa kuulet, -
mitä Raamattu sanoo taivaasta ja elämästä ikuisuudessa, -
mistä tietää pääsevänsä taivaaseen, -
miten Jumalan etsiminen tyydyttää sielun ja valmistelee tulevaan -
ja miten kokea Jumalan valtakunnan todellisuus tässä ja nyt.
Tulet kokemaan rauhaa, iloa ja elämää täydelleen.
Hanki uusi opetus jo tänään.
Soita ruudun numeroon tai käy sivulla cbn.com -
ja ryhdy CBN-kumppaniksi, niin saat opetuslevyn.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
Hei taas! Vainottu seurakunta kaipaa aivan erityisesti Raamattuja.
Sortohallinnot tekevät Raamatun hallussapidosta usein rangaistavaa -
sekä takavarikoivat ja tuhoavat Raamattuja.
Miten vainottua seurakuntaa autetaan säilyttämään -
Jumalan Sanan elämänlanka?
Seuraamme liittyy jälleen Todd Nettleton Marttyyrien äänestä.
Miksi Raamattu on kohteena? Miten se vaikuttaa kristittyihin?
Raamattua vastaan hyökätään kahdesta syystä.
Ensinnäkin sen avulla saadaan ihmisiä kääntymään kristityiksi.
Evankeliumin levittäminen, Raamattujen jakaminen, -
ihmisten saaminen lukemaan sitä itse ja kohtaamaan Jeesuksen -
on mahtava evankeliointityökalu. Hallinnot ja sortajat, -
jotka eivät halua lisää kristittyjä, eivät halua Raamattuja maahansa.
Toinen syy on se, että Raamattu vahvistaa seurakuntaa.
Raamattu antaa veljille ja sisarille vahvistusta vainojen keskellä.
Jos vanki on erossa Sanasta ja sitten saa Raamatun, -
sillä on valtavasti merkitystä vainoissa kestämisessä.
Sama pätee kaikkiin uskoviin vihamielisissä ja rajoittavissa maissa.
Kiina todella kiristää otetta tällä alueella. Mitä voit kertoa siitä?
Keskustelin aamulla kansainvälisen työn johtajan kanssa.
Hän nosti esiin Kiinan, kun puhuimme Raamatuista.
Raamattujen saaminen kristityille Kiinaan muuttuu yhä vaikeammaksi.
Siihen on kaksi syytä. Presidentti Xi Jinpingin hallinto -
ei halua maahan Raamattuja.
Se pyrkii kaikin keinoin estämään Raamattujen tulon maahan -
ja Raamattujen päätymisen kristittyjen käsiin.
Kommunistipuolue on tekemässä omaa raamatunkäännöstään.
Toinen syy on valvontateknologia ja kansalaisten yleinen sorto.
Kaikkia seurataan ja tarkkaillaan. Kamerat seuraavat kaikkialle.
Miten Raamattuja toimitetaan salaa?
Miten Raamattuja painetaan painokoneella yöllä salaa?
Se on tosi vaikeaa hallinnon sortotoimien takia -
ja sortotoimiin käytetyn teknologian takia.
Marttyyrien ääni vie Raamattuja suljettuihin maihin.
Hiljattain teitä auttoi siinä pandemia. Kerropa siitä.
Se on minusta parhaita korona-ajan juttuja.
Olimme painaneet tuhansia Raamattuja vietäväksi Lähi-itään.
Saimme ne maan rajalle, mutta ne jäivät sinne jumiin.
Emme saaneet niitä maahan. Emme tienneet, mitä tapahtuu.
Sitten iski maailmanlaajuinen pandemia.
Yhtäkkiä rajaa ei enää valvottukaan niin tiukasti -
kuin pari kuukautta aiemmin. Saimme tuhansia Raamattuja -
tuohon hyvin suljettuun muslimimaahan Lähi-idässä.
Kunnia siitä kuuluu Jumalalle, joka käytti siinä koronaa.
Nykyäänhän ei välttämättä tarvitse viedä painettuja Raamattuja.
Ne voi salakuljettaa muistikorteilla ja muulla uudella teknologialla.
Olet itse ollut näkemässä, -
kun ihmiset saavat Raamatun. Kerropa nopeasti, miten he reagoivat.
Jos he ovat jo uskossa, he iloitsevat sydämensä pohjasta.
Uskovat vihamielisissä rajoittavissa maissa ovat kertoneet -
rukoilleensa vuosien ajan omaa Raamattua.
Kun heille ojentaa Raamatun ja sanoo: "Tämä on sinun."
"Voit viedä sen kotiisi", he ovat todella iloisia.
Pian he alkavat pyytää lisää Raamattuja, -
koska muslimi- tai kommunisti- naapurinkin täytyy kuulla evankeliumi.
Ihmiset pyytävät toista Raamattua annettavaksi naapurille.
Kiitos, että tulit lähetykseen.
Jos haluat kuulla, miten voit osallistua rukouspäivään vainottujen puolesta -
sunnuntaina 7. marraskuuta, käy kotisivuillamme: cbnnews.com.
Tutkimassa todisteita Jumalasta. Kirjailija Eric Metaxas sanoo, -
että ateismi on lähtökohtaisesti kuollutta.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä -
ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Tämä on CBN:n Uutisvahti.
Kiitos seurasta!
Tuoreet uutiset, juttuja ja ohjelmia yksinoikeudella.
Luotettavaa uutisointia. - Kerromme, mitä tapahtuu ja miten rukoilla.
Tämä on CBN:n Uutisvahti.
Kun totuudella on väliä.
Arkisin viideltä CBN-uutiskanavalla.
Mitä Jeesus tarkoittaa sillä, -
että Taivaan valtakunta on teissä tai keskuudessanne?
Taivaan valtakunta on lähellä. Se tarkoittaa, että sitä voi koskettaa.
Hänen läsnäolonsa on kanssasi.
Jos olet kristitty uskova, Jeesus asuu sydämessäsi.
Jumalan valtakunta on keskuudessanne.
Jumalan valtakunta on lähellä.
Uusi opetus saatavana nyt.
Onko ateismi kuollut? Sitä kysyy Eric Metaxas uudessa kirjassaan.
CBN:n Jenna Browder jututti Ericiä kirjan yllättävästä päätelmästä.
Onko ateismi kuollut? On, sanoo Eric Metaxas.
Lisäksi hän sanoo, että tiede, arkeologia ja historia -
osoittavat Luojaan enemmän kuin koskaan.
En ole ikinä ollut mistään kirjasta näin innoissani.
Bonhoeffer-, Amazing Grace- ja Martin Luther -kirjojen tekijä -
ja radiojuontaja Eric Metaxasilta on ilmestynyt uusi kirja, -
Is Atheism Dead?
En käsittele ateismia varsinaisesti. Se on osa kirjaa.
Lähestyn asiaa kysymyksellä "Onko ateismi kuollut?" -
koska vuonna 1996 Time-lehden kansijuttu -
oli otsikoitu: "Onko Jumala kuollut?"
Se sai Ericin ajattelemaan.
Törmään jatkuvasti hämmästyttäviin todisteisiin -
Jumalan olemassaolon puolesta. Sellaisiin, joita en ole ennen nähnyt.
Eric kertoo kaksi esimerkkiä.
Yksi liittyy Raamatun Sodoman löytämiseen.
Meteori tuhosi Tall el-Hammamin kaupungin -
Jordanin itärannalla n. 1650 eKr.
Nyt tutkijat uskovat, että se ehkä oli Raamatun Sodoma, -
joka tuhottiin pahuutensa takia.
Toinen liittyy kysymykseen elämän synnystä.
Puhutaan aina evoluutiosta -
mutta ei ikinä siitä, että elämä alkoi neljä miljardia vuotta sitten -
yhdestä ainoasta solusta, mutta kukaan osaa selittää, miten.
Se oikeastaan lähti siitä.
Ajattelin, että Sodoman lisäksi -
on paljon muutakin arkeologista tieteellistä todistusaineistoa.
Halusin esitellä kirjassani tätä runsasta todistusaineistoa, -
josta muut eivät välttämättä tiedä, eivät edes uskovat.
Ajattelin, että sitä on vuosien mittaan kasautunut -
niin kuin lumi yössä. Sitä ei kuule, -
mutta aamulla ihmettelee, mistä kaikki lumi ilmestyi.
Yhtäkkiä oven edessä on metri lunta.
Eric esittelee todisteet Jumalasta.
Olemme tieteessä ja historiassa nyt siinä tilanteessa, että tiedämme.
Aiemmin ehkä emme voineet tietää.
Mutta voimme nyt tietää, että tiede on yhteensopiva kristinuskon kanssa -
ja että kristinusko johti modernin tieteen syntyyn.
Ironista, kun miettii Darwinista asti vallalla ollutta sekulaaria narratiivia.
Hän sanoo, että tiede, arkeologia ja historia -
eivät enää tue elämän syntyä ilman Jumalaa.
Vallalla on ollut myytti ja valhe, -
että tiede ja usko eivät sovi yhteen.
Se on perusteellisesti virheellinen käsitys.
Lainaan matemaatikko John Lennoxia, -
joka on kirjoittanut aiheesta.
Hän sanoo: "Paitsi että tiede ja usko sopivat yhteen, -
se, mikä tieteen kanssa ei sovi yhteen, on ateismi." Se on järkytys.
Se on "Mies puri koiraa" -tyyppinen otsikko.
Vuonna 2021 ei kysytä, onko Jumala kuollut, vaan onko ateismi kuollut.
Tiede osoittaa Luoja-Jumalaan, suunnattomaan älykkyyteen.
1900-luvun suurimmat ateistit, Antony Flew, Jean-Paul Sartre -
ja Albert Camus, jotka suhtautuivat ateismiin kaikkein vakavimmin, -
tajusivat loppujen lopuksi, -
että on rationaalisempaa uskoa jumalaan kuin olla uskomatta.
Eric sanoo, ettei kirja ole vain uskoville vaan kaikille, -
jotka pohtivat suuria kysymyksiä.
Jenna Browder, Washington.
Pääkaupunki Washingtonista rehellisiä raportteja, -
haastatteluja ja analyysejä.
Konkaritoimittajat David Brody, John Jessup, Jenna Browder -
ja Eric Philips kertovat pääuutiset politiikan saralta.
Energia-alan säädöksillä on valtavia vaikutuksia talouteen.
Luotettavia uutisia.
Puolustamme heikoimpia ja avuttomimpia.
Faith Nation arki-iltaisin (EST).
Voit kokea Taivaan valtakunnan jo nyt.
CBN:n "The Nearness of Heaven."
Puhumme ihmisistä, jotka ovat käyneet taivaassa -
ja kohdanneet Jumalan valtakunnan.
Siellä on rakkautta enemmän kuin voi kuvitella.
Uudessa opetuksessa kuulet, -
mitä Raamattu sanoo taivaasta ja elämästä ikuisuudessa, -
mistä tietää pääsevänsä taivaaseen, -
miten Jumalan etsiminen tyydyttää sielun ja valmistelee tulevaan -
ja miten kokea Jumalan valtakunnan todellisuus tässä ja nyt.
Tulet kokemaan rauhaa, iloa ja elämää täydelleen.
Hanki uusi opetus jo tänään.
Soita ruudun numeroon tai käy sivulla cbn.com -
ja ryhdy CBN-kumppaniksi, niin saat opetuslevyn.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Israelista on löytynyt 2 000 vuotta vanha sinettisormuksen jalokivi.
Jalokivessä on kuva kasvista Raamatun lehdiltä.
Emily Jones jatkaa Jerusalemista.
ISRAELIN UUTISKATSAUS
Tervetuloa seuraamaan katsausta Israelin ja Lähi-idän tapahtumiin.
Ilmaherruus on ykkösasioita sodassa.
Siksi Israelissa pidettiin monen maan ilmasotaharjoitus, Sinilippu 2021.
Maita olivat USA, Kreikka, Saksa, Intia, Ranska, Italia ja Britannia.
Lentäjät harjoittelivat ja osoittivat solidaarisuutta Negevin autiomaassa.
Israel voi jälleen näyttää, miten ja miksi teemme yhteistyötä.
Seitsemän maata saapuu Israeliin harjoittelemaan ja hiomaan toimintaa.
Harjoitus on Israelin suurin ja kehittynein.
Ensikertaa mukana oli lentäjiä Arabiemiirikunnista -
Aabrahamin sopimuksen ansiosta.
Sinilippu-harjoitus tuo Israelin ystävyyssuhteet esille -
ja lähettää varoituksen Iranille ja muille vihollisille.
Jerusalemin Länsimuurin liepeiltä maan alta on löytynyt jalokivi, -
jossa on merkittävä kaiverrus.
Ametistissa, joka mahdollisesti kuului sormukseen, -
on kuva kyyhkysestä ja oksasta.
Otaksumme, että sinettikivessä on persimonin oksa.
Puu mainitaan Raamatussa -
sekä toisen temppelin ja Bysantin ajan lähteissä.
Hedelmä ei ole sukua nykyajan persimonille, -
vaan sitä kutsutaan Raamatussa Gileadin palsamiksi.
Historiallisten lähteiden mukaan hedelmästä tehtiin suitsuketta -
Jeesuksen ajan temppeliin.
Israel aikoo raottaa rajoja lisää marraskuussa 1,5 vuoden jälkeen.
Maahan aiotaan päästää turisteja, -
jotka ovat joko rokotettuja tai sairastaneet koronataudin.
Tänä vuonna maahan ovat päässeet vain rokotetut ryhmämatkalaiset.
Israel toivoo päätöksen piristävän pandemian kurittamaa matkailualaa.
Lisää uutisia Jerusalem Dateline -ohjelmassa: cbnnews.com.
Tässä kaikki tältä viikolta.
Ensi viikkoon, näkemiin ja Jumalan siunausta.
Suomennos: Marianne Tenetz